Da Willis Building sto ferdig, var det den fjerde høyeste bygningen i the City, etter Tower 42, 30 St Mary Axe og CityPoint. Den eksisterende kjelleren ble brukt til auditorium og treningsrom, i tillegg til parkeringsplasser. Bygningen er konstruert for å redusere vannforbruket med 30 prosent, slik at vannforbruket er mindre enn 20 liter pr. fulltidsansatt. Dette oppnås blant annet ved oppsamling av regnvann. Fasadene er energieffektive, med dobbeltvinduer i sør og nord, og trelags ventilerte fasader i øst og vest, inkludert motoriserte persienner.